**PAKALPOJUMA līgums**

**par Izmaksu un ieguvumu analīžu izstrādi**

 Jelgavā 2016.gada 14.novembrī

**Jelgavas pilsētas dome,** reģistrācijas numurs 90000042516, juridiskā adrese: Lielā iela 11, Jelgava, LV-3001, Jelgavas pilsētas pašvaldības izpilddirektores Irēnas Škutānes personā, kura rīkojas saskaņā ar Jelgavas pilsētas pašvaldības nolikumu (turpmāk – Pasūtītājs), no vienas puses, un

**Personu apvienība**, kuru veido **SIA “Konsorts”** (reģistrācijas Nr.40003209785, juridiskā adrese Olīvu iela 9, Rīga, LV – 1048, valdes loceklis Kaspars Timofejevs) un **SIA “AC Konsultācijas”** (reģistrācijas Nr.40003586611, juridiskā adrese Balasta dambis 70a-1, Rīga, LV – 1048, valdes loceklis Arturs Caune), un kuru uz Vienošanās par sadarbību - Pilnvaras (2.pielikuma 3.lapa) pamata pārstāv SIA “Konsorts” valdes loceklis Kaspars Timofejevs (turpmāk – Izpildītājs), no otras puses, abi kopā un katrs atsevišķi turpmāk – Līdzēji,

pamatojoties uz Jelgavas pilsētas domes rīkotā iepirkuma “Izmaksu un ieguvumu analīžu izstrāde”, Identifikācijas Nr. JPD2016/146/MI,rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS UN IZPILDES TERMIŅŠ**
	1. Izpildītājs saskaņā ar Pasūtītāja pasūtījumu un atbilstoši Tehniskajai specifikācijai (1.pielikums) un Izpildītāja iesniegtajam Piedāvājumam (2.pielikums), nodrošina Izmaksu un ieguvumu analīžu izstrādi projektam “Piekļuves uzlabošana Rubeņu ceļa industriālās zonas attīstībai, 1.kārta”, projektam “Transporta infrastruktūras sakārtošana Aviācijas ielas industriālās zonas attīstībai” un projektam “Loka maģistrāles rekonstrukcija posmā no Aviācijas ielas līdz Jelgavas pilsētas administratīvajai robežai” (turpmāk – Pakalpojums).
	2. Līguma izpildes termiņš ir **līdz 2016.gada 20. decembrim.**
2. **LĪGUMCENA UN NORĒĶINU KĀRTĪBA**
	1. Par pakalpojuma veikšanu Pasūtītājs samaksā Izpildītājam 17 600,00 EUR (septiņpadsmit tūkstoši seši simti *euro* un 00 *euro centi*) un pievienotās vērtības nodokli 21% (divdesmit viens procents) 3 696,00 EUR (trīs tūkstoši seši simti deviņdesmit seši *euro* un 00 centi), kas kopā ir 21 296,00 EUR (divdesmit viens tūkstotis divi simti deviņdesmit seši *euro* un 00 *euro centi*) (turpmāk – Līgumcena).
	2. Pasūtītājs, pamatojoties uz Izpildītāja iesniegto rēķinu un pakalpojuma pieņemšanas – nodošanas aktu, veic samaksu pārskaitot naudu Izpildītāja norādītajā bankas kontā 10 (desmit) darba dienu laikā no rēķina saņemšanas dienas.
	3. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0,1% (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no laikā nesamaksātās summas.
3. **LĪDZĒJU SAISTĪBAS, TIESĪBAS UN ATBILDĪBA**
	1. Izpildītāja saistības:
		1. Izpildītājs apņemas veikt Pakalpojuma izpildi Līgumā noteiktajā termiņā, apjomā un kvalitātē.
		2. Izpildītājs apņemas neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm.
		3. Izpildītājs apņemas ievērot darba drošības un citas normatīvajos aktos noteiktās prasības Pakalpojuma sniegšanas laikā.
		4. Izpildītājs apņemas sniegt Pasūtītājam nepieciešamo informāciju norādītajā termiņā.
	2. Pasūtītāja saistības:
		1. Pasūtītājs apņemas veikt samaksu par kvalitatīvi un laikā sniegtu Pakalpojumu Līgumā noteiktajos termiņos un kārtībā.
		2. Pasūtītājs apņemas sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju.
		3. Nepieciešamības gadījumā Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Pakalpojuma izpildes termiņi tiek attiecīgi pagarināti.
		4. Pasūtītājs apņemas pieņemt Izpildītāja izpildīto Pakalpojumu ar pieņemšanas – nodošanas aktu.
	3. Ja Pasūtītājs, pieņemot Pakalpojumu, konstatē, ka Pakalpojums ir veikts nekvalitatīvi un/vai neatbilstoši Līguma noteikumiem, Pasūtītājs nepieņem Pakalpojumu un neparaksta pakalpojuma pieņemšanas – nodošanas aktu. Šādā gadījumā Pasūtītājs sastāda defektu aktu, kurā norāda Pakalpojumam konstatētos trūkumus, to novēršanas termiņus un šo aktu iesniedz Izpildītājam. Izpildītājs trūkumus novērš par saviem līdzekļiem. Defektu aktā noteiktais trūkumu novēršanas termiņš neietekmē Pasūtītāja tiesības aprēķināt līgumsodu par Izpildītāja Līguma saistību izpildes termiņa kavējumu.
	4. Pēc Defektu aktā norādīto trūkumu novēršanas Izpildītājs veic atkārtotu Pakalpojuma nodošanu Pasūtītājam.
	5. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
	6. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	7. Ja Izpildītājs nesniedz Pakalpojumu Līguma 1.2. punktā noteiktajā termiņā, tad Izpildītājs maksā Pasūtītājam līgumsodu 0,1 % (viena desmitā daļa procenta) apmērā no Līgumcenas par katru nokavēto Pakalpojuma izpildes dienu, bet ne vairāk kā 10% (desmit procenti) no Līgumcenas. Kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Līgumcenu tādā apmērā, kāda ir aprēķinātā līgumsodu summa.
	8. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.
4. **IZMAIŅAS LĪGUMĀ, TĀ DARBĪBAS PĀRTRAUKŠANA**
	1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	2. Pasūtītājam ir tiesības vienpusēji atkāpties no Līguma un neapmaksāt Līguma 2.1. punktā noteikto Līgumcenu, par to rakstveidā brīdinot Izpildītāju 5 (piecas) darba dienas iepriekš, ja Pasūtītājs konstatē, ka Izpildītājs veic Pakalpojumu neatbilstoši Tehniskajai specifikācijai, Piedāvājumam, Līguma nosacījumiem vai normatīvajiem aktiem.
5. **STRĪDU RISINĀŠANAS KĀRTĪBA**

 Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā.

1. **NEPĀRVARAMA VARA**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

6.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no līguma saistību izpildes.

* 1. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
1. **CITI NOTEIKUMI**
	1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem Līdzēju tiesības un pienākumus.
	2. Līgums stājas spēkā no tā parakstīšanas dienas un ir spēkā līdz Līdzēju saistību pilnīgai izpildei.
	3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
	4. Pasūtītājs par pilnvaroto pārstāvi Līguma izpildes laikā nozīmē Gunitu Osīti, tālrunis 63005569, mobilais tālrunis 29196462, e-pasts: Gunita.Osite@dome.jelgava.lv
	5. Izpildītājs par pilnvaroto pārstāvi Līguma izpildes laikā nozīmē Kasparu Timofejevu, tālrunis 67216793, mobilais tālrunis 29494787, fakss 67216771, e-pasts: kaspars.timofejevs@konsorts.lv
	6. Līdzēju pilnvarotie pārstāvji ir atbildīgi par līguma izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī defekta akta parakstīšanu.
	7. Pilnvaroto pārstāvju vai Līdzēju rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās brīža.
	8. Līgums sastādīts 2 (divos) eksemplāros, katrs uz 3 (trīs) lapām, ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.
	9. Līgums satur šādus pielikumus, kas ir Līguma neatņemamas sastāvdaļas un nav iekļautas Līguma 7.8.punktā norādītajā lapu skaitā:
		1. Tehniskā specifikācija uz 5 lapām;
		2. Piedāvājuma kopija uz 19 lapām.
2. **LĪDZĒJU REKVIZĪTI UN PARAKSTI**

|  |  |
| --- | --- |
|  **Pasūtītājs** | **Izpildītājs** |
|

|  |
| --- |
| **Jelgavas pilsētas dome** |
| Lielā iela 11, Jelgava, LV-3001  |
| Reģistrācijas Nr. 90000042516 |
| Valsts kase |
| Kods: TRELLV22 |
| Konta Nr. LV89TREL9802006034000 |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
|  z.v. |
|  |

 | **Personu apvienība** **SIA “Konsorts”** **un** **SIA “AC Konsultācijas”** Olīvu iela 9, Rīga, LV-1004Reģistrācijas Nr. 40003209785A/S „SEB banka”Kods: UNLALV2X002Konta Nr. LV23UNLA0002060467892 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v. |

1.pielikums

2016.gada 14.novembra pakalpojuma līgumam

par Izmaksu un ieguvumu analīžu izstrādi

**TEHNISKĀ SPECIFIKĀCIJA**

1. **Līguma priekšmets:**

Izmaksu un ieguvumu analīžu izstrāde (turpmāk – Pakalpojums).

1. **Pakalpojuma izpildes mērķis un uzdevumi:**

Veikt izmaksu un ieguvumu analīžu izstrādi:

* 1. Projektam “Piekļuves uzlabošana Rubeņu ceļa industriālās zonas attīstībai, 1.kārta”;
	2. Projektam “Transporta infrastruktūras sakārtošana Aviācijas ielas industriālās zonas attīstībai”;
	3. Projektam “Loka maģistrāles rekonstrukcija posmā no Aviācijas ielas līdz Jelgavas pilsētas administratīvajai robežai”.
1. **Prasības Tehniskās specifikācijas 2.1. un 2.2. punkta izpildei:**
	1. **Vispārīgā informācija:**

Pamatojoties uz 2014. – 2020. gada Eiropas Savienības fondu plānošanas periodu Jelgavas pilsētas pašvaldība 2016. – 2017. gada laikā plāno veicināt uzņēmējdarbības attīstību, piesaistot finansējumu diviem projektiem no Darbības programmas “Izaugsme un nodarbinātība” *3.3.1.specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”*.

Ievērojot Ministru kabineta 2015.gada 13.oktobra noteikumi Nr.593 “Darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi” paredzēto, projektam jāpievieno izmaksu un ieguvumu analīze.

Izmaksu un ieguvumu analīzes izstrāde ļauj Projekta iesniedzējam pilnīgāk un objektīvāk izvērtēt Projekta īstenošanas iespējas, nepieciešamo finansējumu un iespējamos Projekta rezultātus, tādējādi palīdzot efektīvāk plānot Projekta budžetu un pamatot Projekta nepieciešamību.

* 1. **Informācija par projektiem:**
		1. ***Projekts “Piekļuves uzlabošana Rubeņu ceļa industriālās zonas attīstībai, 1.kārta”*** (turpmāk – Projekts I) ietver Rubeņu ceļa rekonstrukcija, kuras mērķis ir uzlabot satiksmi un satiksmes drošību uz ielas, kā arī sakārtot pilsētas infrastruktūru. Projektā I paredzēta Rubeņu ceļa un ar to saistītās infrastruktūras būvniecība, apakšzemes inženierkomunikāciju (ŪKT, DT, LKT, ELT, VST, VAR) pārbūve, ielas seguma pārbūve, gājēju/veloceliņu pārbūve un izbūve, teritorijas labiekārtošana. Pēc Jelgavas pilsētas pašvaldības pasūtījuma, SIA “3C” ir izstrādājusi būvprojektu “Rubeņu ceļa rekonstrukcija posmā no Loka maģistrāles līdz pilsētas administratīvajai robežai”.
		2. ***Projekts “Transporta infrastruktūras sakārtošana Aviācijas ielas industriālās zonas attīstībai”*** (turpmāk tekstā – Projekts II) ietver Aviācijas ielas industriālas zonas sakārtošanu, kuras mērķis ir uzlabot satiksmi un satiksmes drošību uz ielas, kā arī sakārtot pilsētas infrastruktūru, kā arī uzlabot virszemes ūdeņu savākšanas sistēmu. Projektā II paredzēta Aviācijas ielas un ar to saistītās infrastruktūras būvniecība, apakšzemes inženierkomunikāciju (ŪKT, DT, LKT, ELT, GAT, VST, VAR) pārbūve, ielas seguma pārbūve, gājēju/veloceliņu pārbūve un izbūve, teritorijas labiekārtošana. Pēc Jelgavas pilsētas pašvaldības pasūtījuma, SIA “3C” ir izstrādājusi būvprojektu “Loka maģistrāles, Jelgavā rekonstrukcija posmā no Kalnciema ceļa līdz pilsētas administratīvajai robežai”.
	2. **Pakalpojuma izpildes ietvaros veicamie uzdevumi un sagaidāmie rezultāti:**
		1. Izmaksu un ieguvumu analīzes izstrādes ietvaros veikt:
			1. Projekta identifikāciju un Projekta ieviešanas alternatīvu analīzi, ietverot labākās alternatīvas izvēli, izmantojot daudzkritēriju analīzi un novērtējot katras alternatīvas investīciju un darbības izmaksas, kā arī ietekmi uz pašvaldības budžetu;
			2. Projekta finanšu analīzi, ietverot Projekta galveno elementu un parametru aprēķinus, finanšu darbības rādītāju aprēķinus, projekta ilgtspējas un plānoto ieņēmumu analīzi;
			3. Projekta sociālekonomisko analīzi, ietverot sociālekonomisko kvantitatīvo un kvalitatīvo ieguvumu aprēķinus un sociālekonomiskās ietekmes rādītāju aprēķinus;
			4. Projekta risku un jūtīguma analīzi, ietverot mainīgo rādītāju identificēšanu, jūtīguma pārbaudi, scenāriju analīzi un risku analīzi.
		2. Izmaksu un ieguvumu analīzes aprēķini jāveic atbilstoši 2014. gada 16. decembra Ministru Kabineta noteikumos Nr.784 noteiktajām makroekonomisko pieņēmumu un prognožu skaitliskajām vērtībām:
			1. Novērtēt Projekta atbilstību, efektivitāti, ietekmi un ilgtspēju;
			2. Darbību un izmaksu attiecināmību;
			3. Projekta budžeta un finansēšanas plāna sastādīšanu.
		3. Izmaksu un ieguvumu analīzi jāveic atbilstošā detalizācijas pakāpē, lai, balstoties uz veiktajiem aprēķiniem un izmaksu un ieguvumu analīzes ziņojumu, būtu iespējams viennozīmīgi un detalizēti aizpildīt Projekta iesnieguma veidlapu.
		4. Izmaksu un ieguvumu analīzes sadaļām jābūt izstrādātām pielietojot integrēto pieeju un ievērojot:
			1. Jelgavas pilsētas attīstības programmas 2014.-2020.gadam Stratēģisko daļu un tās pielikumus;
			2. Ministru kabineta 2015.gada 13.oktobra noteikumi Nr.593 “Darbības programmas “Izaugsme un nodarbinātība” 3.3.1. specifiskā atbalsta mērķa “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” īstenošanas noteikumi”;
			3. LR Vides aizsardzības un reģionālās attīstības ministrijas izstrādātie metodiskie norādījumi par izmaksu un ieguvumu analīzes sagatavošanu SAM 5.6.2. un SAM 3.3.1. finansētajiem projektiem, t.sk. izmantojot sagatavoto finanšu modeli (skatīt: <http://varam.gov.lv/lat/fondi/kohez/2014_2020/?doc=21317> );
			4. Eiropas Komisijas 2014.gada vadlīnijas Izmaksu un ieguvumu analīzes veikšanai 2014.-2020.gada plānošanas perioda Kohēzijas politikas investīciju projektiem;
			5. Makroekonomiskos pieņēmumus un prognozes Eiropas Savienības fondu projektiem, kas noteiktas Ministru kabineta 2014.gada 16.decembra noteikumu Nr.784 1.pielikuma 4.pielikumā “Projekta izmaksu efektivitātes novērtēšana”;
			6. Izstrādātos būvprojektus “Rubeņu ceļa rekonstrukcija posmā no Loka maģistrāles līdz pilsētas administratīvajai robežai” un “Loka maģistrāles, Jelgavā rekonstrukcija posmā no Kalnciema ceļa līdz pilsētas administratīvajai robežai”, kurus Pasūtītājs nodos Izpildītājam Līguma izpildes laikā;
			7. citus uz Pakalpojuma izpildes un nodošanas laikā spēkā esošus normatīvos dokumentus.
		5. Izpildītājs Pakalpojumu veic pastāvīgi sadarbojoties ar Pasūtītāju, nepieciešamības gadījumā piedaloties sanāksmēs ar Pasūtītāju, kā arī konsultējot Pasūtītāju un sniedzot rekomendācijas pēc Pasūtītāja pieprasījuma.
		6. Pakalpojums iesniedzams:
			1. elektroniski – aprēķinu fails: \*.xls vai \*.xlsx, izmaksu un ieguvumu analīzes ziņojums: \*.doc vai \*.docx un \*.pdf;
			2. papīra izdrukas formā 2 (divos) eksemplāros – Izmaksu un ieguvumu analīzes ziņojums.
1. **Prasības Tehniskās specifikācijas 2.3. punkta izpildei:**
	1. **Vispārīgā informācija:**

Pamatojoties uz 2014. – 2020. gada Eiropas Savienības fondu plānošanas periodu Jelgavas pilsētas pašvaldība 2016. – 2017. gada laikā plāno veicināt pilsētas centru integrēšanu TEN-T tīklā, piesaistot finansējumu vienam projektam no Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā”.

Ievērojot Ministru kabineta 2016. gada 30. augusta noteikumos Nr.587 “Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā” īstenošanas noteikumi” paredzēto, projektam jāpievieno izmaksu un ieguvumu analīze.

Izmaksu un ieguvumu analīzes izstrāde ļauj Projekta iesniedzējam pilnīgāk un objektīvāk izvērtēt Projekta īstenošanas iespējas, nepieciešamo finansējumu un iespējamos Projekta rezultātus, tādējādi palīdzot efektīvāk plānot Projekta budžetu un pamatot Projekta nepieciešamību.

* 1. **Informācija par projektu:**

***Projekts* *“Loka maģistrāles rekonstrukcija posmā no Aviācijas ielas līdz Jelgavas pilsētas administratīvajai robežai”*** (turpmāk tekstā – Projekts III) ietver Loka maģistrāles rekonstrukciju, kuras mērķis ir uzlabot satiksmi un satiksmes drošību uz ielas, kā arī sakārtot pilsētas infrastruktūru, kā arī uzlabot virszemes ūdeņu savākšanas sistēmu. Projektā III paredzēta Loka maģistrāles un ar to saistītās infrastruktūras būvniecība, apakšzemes inženierkomunikāciju (ŪKT, DT, LKT, ELT, GAT, VST, VAR) pārbūve, ielas seguma pārbūve, gājēju/veloceliņu pārbūve un izbūve, teritorijas labiekārtošana.

Pēc Jelgavas pilsētas pašvaldības pasūtījuma, SIA “3C” ir izstrādājusi būvprojektu “Loka maģistrāles, Jelgavā rekonstrukcija posmā no Kalnciema ceļa līdz pilsētas administratīvajai robežai”.

* 1. **Pakalpojuma izpildes ietvaros veicamie uzdevumi un sagaidāmie rezultāti:**
		1. Izmaksu un ieguvumu analīzes izstrādes ietvaros veikt:
			1. Projekta identifikāciju un Projekta ieviešanas alternatīvu analīzi, ietverot labākās alternatīvas izvēli, izmantojot daudzkritēriju analīzi un novērtējot katras alternatīvas investīciju un darbības izmaksas, kā arī ietekmi uz pašvaldības budžetu;
			2. Projekta finanšu analīzi, ietverot Projekta galveno elementu un parametru aprēķinus, finanšu darbības rādītāju aprēķinus, projekta ilgtspējas un plānoto ieņēmumu analīzi;
			3. Projekta sociālekonomisko analīzi, ietverot sociālekonomisko kvantitatīvo un kvalitatīvo ieguvumu aprēķinus un sociālekonomiskās ietekmes rādītāju aprēķinus;
			4. Projekta risku un jūtīguma analīzi, ietverot mainīgo rādītāju identificēšanu, jūtīguma pārbaudi, scenāriju analīzi un risku analīzi.
		2. Izmaksu un ieguvumu analīzes aprēķini jāveic atbilstoši 2014. gada 16. decembra Ministru Kabineta noteikumos Nr.784 noteiktajām makroekonomisko pieņēmumu un prognožu skaitliskajām vērtībām:
			1. Novērtēt Projekta atbilstību, efektivitāti, ietekmi un ilgtspēju;
			2. Darbību un izmaksu attiecināmību;
			3. Projekta budžeta un finansēšanas plāna sastādīšanu.
		3. Izmaksu un ieguvumu analīzi jāveic atbilstošā detalizācijas pakāpē, lai, balstoties uz veiktajiem aprēķiniem un izmaksu un ieguvumu analīzes ziņojumu, būtu iespējams viennozīmīgi un detalizēti aizpildīt Projekta iesnieguma veidlapu.
		4. Izmaksu un ieguvumu analīzes sadaļām jābūt izstrādātām pielietojot integrēto pieeju un ievērojot:
			1. Jelgavas pilsētas attīstības programmas 2014.-2020.gadam Stratēģisko daļu un tās pielikumus;
			2. Ministru kabineta 2016. gada 30. augusta noteikumi Nr.587 “Darbības programmas “Izaugsme un nodarbinātība” 6.1.4. specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2. pasākuma “Nacionālas nozīmes attīstības centru integrēšana TEN-T tīklā” īstenošanas noteikumi”;
			3. Eiropas Komisijas 2014.gada vadlīnijas Izmaksu un ieguvumu analīzes veikšanai 2014.-2020.gada plānošanas perioda Kohēzijas politikas investīciju projektiem;
			4. Makroekonomiskos pieņēmumus un prognozes Eiropas Savienības fondu projektiem, kas noteiktas Ministru kabineta 2014.gada 16.decembra noteikumu Nr.784 1.pielikuma 4.pielikumā “Projekta izmaksu efektivitātes novērtēšana”;
			5. Izstrādāto būvprojektu “Loka maģistrāles, Jelgavā rekonstrukcija posmā no Kalnciema ceļa līdz pilsētas administratīvajai robežai”, kuru Pasūtītājs nodos Izpildītājam Līguma izpildes laikā;
			6. Citus uz Pakalpojuma izpildes un nodošanas laikā spēkā esošus normatīvos dokumentus.
		5. Izpildītājs Pakalpojumu veic pastāvīgi sadarbojoties ar Pasūtītāju, nepieciešamības gadījumā piedaloties sanāksmēs ar Pasūtītāju, kā arī konsultējot Pasūtītāju un sniedzot rekomendācijas pēc Pasūtītāja pieprasījuma.
		6. Pakalpojums iesniedzams:
			1. elektroniski – aprēķinu fails: \*.xls vai \*.xlsx, izmaksu un ieguvumu analīzes ziņojums: \*.doc vai \*.docx un \*.pdf;
			2. papīra izdrukas formā 2 (divos) eksemplāros – Izmaksu un ieguvumu analīzes ziņojums.

|  |  |
| --- | --- |
|  **PASŪTĪTĀJS:**\_\_\_\_\_\_\_\_\_\_\_\_\_\_\_\_\_\_I. Škutāne  |  **IZPILDĪTĀJS:**\_\_\_\_\_\_\_\_\_\_\_\_\_\_\_\_\_\_\_\_K. Timofejevs |